1947 का जम्मू नरसंहार
भारत के विभाजन के बाद, अक्टूबर-नवंबर १९४७ के दौरान जम्मू और कश्मीर रियासत के जम्मू क्षेत्र में कई मुसलमानों का नरसंहार किया गया और अन्य को पश्चिम पंजाब में भगा दिया गया। इन हत्याओं को चरमपंथी हिंदुओं और सिखों ने अंजाम दिया था। वे महाराजा हरि सिंह की सेनाओं द्वारा सहायता प्राप्त और प्रेरित थे। राष्ट्रीय स्वयंसेवक संघ के कार्यकर्ताओं ने दंगों की योजना बनाने और उन्हें अंजाम देने में महत्वपूर्ण भूमिका निभाई थी। ऐसा माना जाता है कि २०,०००-१००,००० मुसलमानों का नरसंहार किया गया। इसके बाद आज के पाकिस्तानी प्रशासित कश्मीर के मीरपुर क्षेत्र में कई गैर-मुसलमानों, जिनकी अनुमानित संख्या २०,००० से अधिक है, को पाकिस्तानी कबाइलियों और सैनिकों ने मार डाला। जम्मू संभाग के राजौरी क्षेत्र में कई हिंदू और सिख भी मारे गये थे।